mai คาดปีนี้มีบจ.เข้าจดทะเบียนตามเป้า มาร์เก็ตแคปทะลุ 1.5 หมื่นลบ.
ตลาดหลักทรัพย์ mai คาดปีนี้มีบจ.เข้าจดทะเบียนตามเป้า 20 บริษัท ส่วนมาร์เก็ตแคปทะลุ 1.5 หมื่นลบ.
13 ส.ค. 2558

นายประพันธ์ เจริญประวัติ ผู้จัดการ ตลาดหลักทรัพย์ เอ็ม เอ ไอ (mai) เปิดเผยว่า ในปีนี้คาดว่าจะมีบริษัทจดทะเบียน(บจ.) เข้าจดทะเบียนใน mai ได้ตามเป้าหมายจำนวน 20 บริษัท แต่ในส่วนของมูลค่าหลักทรัพย์ตามราคาตลาดรวม (มาร์เก็ตแคป) ของบริษัทที่เสนอขายหุ้นให้กับประชาชนทั่วไปครั้งแรก (IPO) น่าจะทำได้ทะลุเป้าหมายที่ 1.5 หมื่นล้านบาท
ส่วนการที่หุ้นของบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK และบริษัท ไพลอน จำกัด (มหาชน)หรือ PYLON ย้ายไปซื้อขายในตลาดหลักทรัพย์แห่งประเทศไทย (SET) นั้น จะไม่กระทบต่อมาร์เก็ตแคปของตลาด mai  เนื่องจากมีหุ้นใหม่เข้ามาทดแทน
 